钦定古今图书集成/理学汇编/文学典/第119卷 > 《贺司空循像赞》孙绰
## 钦定古今图书集成/理学汇编/文学典/第119卷 > 《贺司空循像赞》孙绰

“公应天纵之德，系命世之期，质与荆玉参贞，鉴与南
金等照，若其好学之性，不劝而成，弱不珍玩，雅好博
古，慨洙泗之邈远，悼礼乐之不举，于是覃思深讲，锐
精幽赞，虽齐侯之归孟轲，汉王之宗仲舒，无以加焉。”
赞曰：

思文公侯，诞保休祥。素质玉洁，华藻金章。总角韫德，
被褐韬光。自昔丧乱，钲鼓日震。礼乐藏器，《诗》《书》蒙尘。
哲人遐慨，垂幕澄神。仰观洙泗，扬波绝津。方曜金铉协赞衡机。昊天不吊，会不慭遗。缙绅颓范，皇德莫毗。
公之云徂，华裔同悲。